stanford-oval/wikipedia huggingface dataset:
The Eras Tour

The Eras Tour הוא סיבוב ההופעות השישי של הזמרת-יוצרת האמריקאית טיילור סוויפט. במהלך ההופעות היא ביצעה בעיקר שירים מאלבומיה האחרונים, Lover,‏ folklore,‏ evermore ו-Midnights, שלא בוצעו בהופעות חיות עקב מגפת הקורונה העולמית. הסיבוב נערך באצטדיונים ברחבי העולם, כשההופעה הראשונה הייתה ב-17 במרץ 2023 בגלנדייל שבאריזונה. הסיבוב כולל הופעות רבות בארצות הברית שהתקיימו עד תחילת אוגוסט 2023, ולאחר מכן הופעות במקסיקו, ארגנטינה וברזיל עד סוף 2023. בשנת 2024 סוויפט הופיעה ביפן, אוסטרליה וסינגפור, והחל ממאי 2024 התקיימו כ-48 הופעות באירופה.
ההופעה ה-149, שחתמה את סיבוב ההופעות, נערכה בוונקובר שבקנדה, ב-8 בדצמבר 2024. בסך הכול נמכרו במהלך סיבוב ההופעות כרטיסים בשווי של יותר מ-2 מיליארד דולר, יותר מכפול מכל סיבוב הופעות אחר בהיסטוריה. בהופעות נכחו יותר מ-10.1 מיליון צופים, על אף שהמחיר הממוצע לכרטיס היה 204 דולר (בהשוואה לממוצע של 131 דולר ב-100 סיבובי ההופעות המצליחים בשנת 2023). ההופעה עם מספר הצופים הגבוה ביותר (96,006) הייתה במלבורן שבאוסטרליה. בשמונה ההופעות שערכה סוויפט באצטדיון ומבלי בלונדון לבדן, צפו 753,112 אנשים.
סוויפט הוציאה סרט של סיבוב ההופעות לאקרנים ברחבי העולם בשם "Taylor Swift: The Eras Tour", שיצא לאור ב-13 באוקטובר 2023.
רקע וקידום

בשנת 2018 קידמה סוויפט את אלבומה השישי, Reputation, ויצאה לסיבוב הופעות עולמי בשם "Taylor Swift's Reputation Stadium Tour". עקב מגפת הקורונה בוטל סיבוב ההופעות השישי המתוכנן שלה, "Lover Fest". ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. מאז הוציאה סוויפט לאור שלושה אלבומי אולפן נוספים (folklore,‏ evermore ו-Midnights) ושתי הקלטות חוזרות בשם Fearless (Taylor's Version) ו-Red (Taylor's Version).‏
במהלך הימים שקדמו ליציאתו של Midnights אישר אתר האינטרנט של סוויפט בממלכה המאוחדת את היציאה לסיבוב ההופעות בעקיפין. הזמנה מוקדמת של האלבום בחנות הבריטית זיכתה את קוניה לגישה מיוחדת לקוד מכירה מוקדמת להופעותיה של סוויפט במדינה. ב-24 באוקטובר הצהירה סוויפט בתוכנית הלילה של ג'ימי פאלון כי היא צריכה לצאת לסיבוב הופעות, וכשיגיע הזמן הנכון היא תעשה זאת.
ב-1 בנובמבר 2022 הודיעה סוויפט ב-Good Morning America ובחשבונות המדיה החברתית שלה שסיבוב ההופעות הבא שלה ייקרא "The Eras Tour". היא תיארה אותו כ"מסע בתקופות המוזיקליות השונות בקריירה שלה". החלק בארצות הברית מורכב מ-52 הופעות בעשרים ערים שונות. הוא התחיל ב-18 במרץ 2023 בגלנדייל שבאריזונה ויסתיים ב-9 באוגוסט 2023 באינגלווד שבקליפורניה. מופעי החימום של חלק זה הם פאראמור, חיים, פיבי ברידג'רס, ביבדובי, גירל אין רד, מונה, גייל, גרייסי אברמס ואוואן.
ביוני 2024, סוויפט אישרה כי סיבוב ההופעות לא יוארך מעבר למופעים הסופיים המתוכננים בדצמבר 2024. ההופעה ה-100 של סיבוב ההופעות נחגגה במהלך הופעה בליברפול, שבה הודתה סוויפט על כך שסיבוב ההופעות מסתיים.
באוגוסט 2024, סוויפט ביטלה את שלושת הופעותיה בווינה במסגרת סיבוב ההופעות בעקבות מזימה טרוריסטית שנמנעה, שהובילה למעצרם של שני גברים. סוויפט הביעה צער וכאב על הביטולים והודתה לרשויות על כך שהצליחו למנוע אובדן חיים. ההופעות בווינה היו אמורות להתקיים באצטדיון ארנסט האפל בין ה-8 ל-10 באוגוסט, אך בוטלו לאחר שהרשויות עצרו שני גברים מחוץ לווינה בעיירה טרניץ'. אחד מהעצורים, צעיר בן 19 שהצהיר על נאמנותו לארגון הטרור דאעש, נתפס עם חומרים כימיים שייתכן ויועדו לייצור פצצה. הרשויות האוסטריות החליטו לבטל את ההופעות לאחר שתחילה שקלו לקיימן תחת אבטחה מוגברת. סוויפט סיימה את סיבוב ההופעות האירופי שלה עם חמש הופעות באצטדיון וומבלי בלונדון, ולאחר מכן חזרה לצפון אמריקה לסיים את סיבוב ההופעות בדצמבר.
ספר "The Eras Tour Book" של סוויפט יצא לאור ב-29 בנובמבר 2024 והוצע למכירה בבלעדיות בחנויות טארגט בארצות הברית. הספר כולל 256 עמודים בכריכה קשה ומכיל תמונות רבות מהמופעים בסיבוב ההופעות. סוויפט מציינת במבוא לספר שסיבוב ההופעות היה "הארוך והשאפתני ביותר שניסיתי אי פעם", עם ממוצע הופעות של 3 שעות ו-15 דקות הכוללות 45 שירים. הספר מסודר לפי "תקופות" בדומה לרשימת השירים במופע, וכל תקופה מוצגת באמצעות טקסטים ותמונות מהמופעים. פרקים מיוחדים בספר עוסקים מאחורי הקלעים, כולל קרדיטים לנגנים, זמרי הליווי, רקדנים, וכן מחוות למיקרופונים, הגיטרות ותלבושות המופע.
רשימת השירים

"Miss Americana & the Heartbreak Prince"
"Cruel Summer"
"The Man"
"You Need to Calm Down"
"Lover"
"The Archer"
"Fearless"
"You Belong with Me"
"Love Story"
"'Tis the Damn Season"
"Willow"
"Marjorie"
"Champagne Problems"
"Tolerate It"
"...Ready for It?"
"Don't Blame Me"
"Look What You Made Me Do"
"Enchanted"
"Long Live"
"22"
"We Are Never Ever Getting Back Together"
"I Knew You Were Trouble"
"All Too Well (10 Minute Version)"
"Seven" (אינטרו דבור) / "The 1"
"Betty"
"The Last Great American Dynasty"
"August"
"Illicit Affairs"
"My Tears Ricochet"
"Cardigan"
"Style"
"Blank Space"
"Shake It Off"
"Wildest Dreams"
"Bad Blood"
שיר הפתעה ראשון
שיר הפתעה שני
"Lavender Haze"
"Anti-Hero"
"Midnight Rain"
"Vigilante Shit"
"Bejeweled"
"Mastermind"
"Karma"
הלג האירופאי:
סט זה נלקח מההופעה בנאנטר ב-9 במאי 2024.
"Miss Americana & the Heartbreak Prince"
"Cruel Summer"
"The Man"
"You Need to Calm Down"
"Lover"
"Fearless"
"You Belong with Me"
"Love Story"
"22"
"We Are Never Ever Getting Back Together"
"I Knew You Were Trouble"
"All Too Well (10 Minute Version)"
"Enchanted"
"...Ready for It?"
"Delicate"
"Don't Blame Me"
"Look What You Made Me Do"
"Cardigan"
"Betty"
"Champagne Problems
"August"
"Illicit Affairs"
"My Tears Ricochet"
"Marjorie
"Willow"
"Style"
"Blank Space"
"Shake It Off"
"Wildest Dreams"
"Bad Blood"
"But Daddy I Love Him" / "So High School"
"Who's Afraid of Little Old Me?"
"Down Bad"
"Fortnight"
"The Smallest Man Who Ever Lived"
"I Can Do It With a Broken Heart"
שיר הפתעה ראשון
שיר הפתעה שני
"Lavender Haze"
"Anti-Hero"
"Midnight Rain"
"Vigilante Shit"
"Bejeweled"
"Mastermind"
"Karma"
השפעות

| --- | --- |
 :  ראו גם – המחלוקת של טיילור סוויפט וטיקטמאסטר
סיבוב ההופעות הפך לאירוע תרבותי בעל השפעה רחבה, שהותיר חותם לא רק בעולם המוזיקה, אלא גם על הכלכלה והחברה. ההופעות משכו קהלים עצומים ברחבי העולם, וסייעו לה להפוך לאחת האמניות המצליחות ביותר בהיסטוריה מבחינת הכנסות ממכירת כרטיסים. בנוסף, סיבוב ההופעות השפיע גם ברמה הכלכלית המקומית במדינות רבות. הופעותיה הביאו לפריחה בעסקים קטנים, במיוחד בתעשיות התיירות, המלונאות והמסעדנות באזורים בהם התקיימו המופעים. ההשפעה הזו גרמה לכך שגורמים כלכליים ומקומיים אף שיבחו את סוויפט על תרומתה לכלכלה המקומית.
לאחר הופעותיה של סוויפט בלונדון, נוצרה סערה פוליטית סביב הליווי המשטרתי שלה להופעותיה באצטדיון וומבלי באוגוסט. לפי דיווחים, הליווי המשטרתי המיוחד ניתן בעקבות איומים מצד גורמי טרור לאחר ההופעות בווינה, שבוטלו, ולאחר תקרית דקירה באירוע ריקודים בהשראת סוויפט בדרום אנגליה. הליווי הזה בדרך כלל שמור לבני משפחת המלוכה או פוליטיקאים בכירים, כמו הנסיך הארי שלא מקבל יותר הגנה משטרתית פרטית. יש טענות כי הסיוע המשטרתי ניתן מחשש לביטול ההופעות של סוויפט, דבר שהיה עלול לגרום נזק כלכלי משמעותי. פוליטיקאים מהאופוזיציה העלו שאלות לגבי ה"יחס המיוחד" שקיבלה סוויפט, וטענו להשפעה פוליטית בלתי הולמת מצד ממשלת הלייבור. ראש העיר לונדון, סאדיק קאן, ושרת הפנים, איווט קופר, היו מעורבים בדיונים עם משטרת המטרופולין על אבטחת סוויפט. הטענות כללו גם ביקורת על כך שקאן, קופר וראש הממשלה קיר סטארמר נכחו בהופעות של סוויפט ללא תשלום. למרות זאת, קאן הדגיש שהמשטרה עצמאית בקבלת ההחלטות שלה ושכל ההחלטות נעשו משיקולי אבטחה בלבד. ראש ממשלת בריטניה לשעבר, בוריס ג'ונסון, טען כי ההחלטה נבעה מהקשרים של ממשלת הלייבור עם סוויפט, ופחד מביטול הופעותיה. סיבוב ההופעות של סוויפט הכניס כמיליארד פאונד לכלכלה הבריטית, ו-1.2 מיליון איש נכחו בהופעות שלה במדינה.
ביאורים

↑  Taylor Swift,‏ Fearless (Taylor's Version),‏ Speak Now,‏ Red (Taylor's Version),‏ 1989,‏ Reputation,‏ Lover,‏ Folklore,‏ Evermore ו-Midnights
↑  פאראמור, חיים, פיבי ברידג'רס, ביבדובי, גירל אין רד, מונה, גייל, גרייסי אברמס, אוואן וסברינה קרפנטר.
↑  בהופעות עם פיבי ברידג'רס, סוויפט ביצעה את Nothing New לפני All Too Well.
↑  בארבעת ההופעות הראשונות, סוויפט שרה את "Invisible String". היא שרה אותו גם בהופעה השנייה בנאשוויל, לכבוד הספסל שנקרא על שמה בסנטניאל פארק.
↑  שווק כלאס וגאס.
↑  מופעי החימום היו אמורים להיות פיבי ברידג'רס וגרייסי אברמס, אך הם בוטלו בשל מזג האוויר.
↑  שווק כלוס אנג'לס.
קרן שלם

| --- | --- |

 מדינה:  ישראל 
 מטה הארגון:  בית דגן 
 עובדים:  9 
 תקופת הפעילות:  1983–הווה (כ־42 שנים) 
 www.kshalem.org.il
 
קרן שלם לפיתוח שירותים לאנשים עם מוגבלויות ברשויות המקומיות, המוכרת בשם המקוצר "קרן שלם", היא עמותה ציבורית, מלכ"ר, שהוקמה בשנת 1983 על ידי מרכז השלטון המקומי בשיתוף עם משרד הרווחה. בשנת 2022, עם חקיקת חוק שירותי רווחה לאנשים עם מוגבלות, הורחבה הקרן גם לאנשים עם מוגבלות חושית, פיזית והנמכה קוגניטיבית. פעילות הקרן מתמקדת בסיוע לרשויות האזוריות והמקומיות לפתח שירותים בקהילה לאנשים עם מוגבלות שכלית, חושית, פיזית או הנמכה קוגניטיבית, על מנת לאפשר להם חיים מלאים כאזרחים שווי זכויות. יו"ר העמותה משנת 2019 הוא ראש עיריית קריית ביאליק, אלי דוקורסקי.
מסלולי המענקים של הקרן > פיתוח פיזי

הקרן מזמינה רשויות מקומיות, אשכול רשויות, מועצות אזוריות ומקומיות בישראל, להגיש בקשות לקבלת מענק לפרויקטים בתחום הפיתוח הפיזי, עבור מסגרות יום ודיור בקהילה לאנשים אשר אובחנו ומוכרים על ידי משרד הרווחה והביטחון החברתי עם מוגבלות שכלית התפתחותית, חושית, פיזית והנמכה קוגניטיבית. המענקים משמשים למימון בניה, הרחבה, הנגשה, שיפוץ מבנים וכן לרכישת ציוד למסגרות המפעילות שירותי תמיכה וטיפול באנשים עם מוגבלות בקהילה המקומית. המסגרות מופעלות על ידי ובחסות הרשויות המקומיות, במימון ופיקוח משרד הרווחה והביטחון החברתי.
מסלולי המענקים של הקרן > תוכניות הסברה וחשיפה

קרן שלם מעודדת ותומכת בהגברת החשיפה והמודעות לאנשים עם מוגבלות בקרב הציבור הרחב, תוך חשיפת היכולות, ההישגים והאתגרים. רשות המעוניינת להוביל תהליך של הגברת מודעות ושינוי חברתי ביחס לאנשים עם מוגבלות בקרב קהלים מגוונים כגון - נוער, מעסיקים, מתנדבים, אנשי מקצוע וכלל הקהילה - מוזמנת לפנות לקרן.
מסלולי המענקים של הקרן > מיזמים חברתיים חברתיים במרחב הכפרי ובפריפריה

הריחוק והפיזור הגאוגרפי של הרשויות בפריפריה ובמרחב הכפרי, מהווים חסמים אובייקטיביים לשילובם של אנשים עם מוגבלות כמו גם חסמים סוציו-אקונומיים ועוד. קרן שלם מסייעת בהתמודדות עם אתגרים אלה באמצעות אפיק סיוע ייעודי המאפשר פתרונות יצירתיים לאוכלוסייה המתגוררת באזורים אלו. הסיוע מיועד בעיקר לפעילויות חברתיות, לקידום אורח חיים פעיל והגברת נוכחותם, נראותם והשתלבותם של אנשים עם מוגבלות בחיי הקהילה.
מסלולי המענקים של הקרן > פיתוח מקצועי

פיתוח ידע מקצועי חיוני לשיפור איכות חייו של האדם עם מוגבלות ומאפשר העצמה והענקת שרות מיטבי ומקצועי על ידי נותני השירות. הקרן, בשיתוף מנהל מוגבלויות במשרד העבודה הרווחה והביטחון החברתי ושותפים נוספים, מפתחת ומסייעת במימון הכשרות ייעודיות לעוסקים בתחום המוגבלות במחלקות הרווחה ברשויות המקומיות, במסגרות יום בקהילה ובמגוון מוסדות אקדמיים.
מסלולי המענקים של הקרן > מענקי מחקר

מיועדים לקידום ולשיפור השירותים הניתנים לאדם עם מוגבלות שכלית התפתחותית, פיזית, חושית וקוגניטיבית. מענקי המחקר מיועדים לעידוד והרחבת החקר בתחום, פיתוח הידע והפצתו בקרב אנשי מקצוע העוסקים בכך. הקרן מסייעת באמצעות מלגות לחוקרים וסטודנטים לתואר שני או שלישי העוסקים במחקר במחקר לקידום הידע, הטיפול ואיכות החיים של האדם עם מוגבלות והסובבים אותו.
מסלולי המענקים של הקרן > כנסים וימי עיון

הקרן שותפה בתכנון ובתמיכה כספית בכנסים מקצועיים ובימי עיון העוסקים בתחום המוגבלות השכלית, חושית, פיזית וקוגניטיבית השירותים לאוכלוסייה והכשרת כוח אדם העוסק בתחום, במטרה להרחיב את חשיפת תחום המוגבלות השכלית בפני קהלי יעד מגוונים.
מסלולי המענקים של הקרן > תקני שרות לאומי

קרן שלם מסייעת במימון תקני מתנדבים ומתנדבות בשירות לאומי, המשרתים במרכז למשפחה ובמועדון חברתי הפועל בקהילה ביישובי פריפריה.
מיזמים ייחודיים > לומדת לילך

לומדה חינמית להנגשת תכנים בתחום בריאות האישה. נוצרה עבור נשים הנמנות עם אוכלוסיות מיוחדות, אך מתאימה לכל נערה או אישה המעוניינת לקבל מידע בשפה פשוטה ובהירה על הנושאים - היכרות עם רופא נשים, בדיקת שד, בדיקת משטח צוואר הרחם, בדיקה וגינלית, בדיקת ממוגרפיה, בדיקת אולטרה סאונד. הלומדה זמינה בשפות עברית, ערבית, רוסית ואמהרית. גרסה ייחודית נוספת פותחה גם עבור נשים בחברה החרדית. פותחה בשיתוף בין קרן שלם, מועצת הבריאות ומשרד הרווחה והביטחון החברתי.
מיזמים ייחודיים > מילון נגיש

הגדרה, ההסבר והפישוט של מונחים שונים עבור אנשים עם מגבלה קוגניטיבית, היא אחד האתגרים בתחום ההנגשה. כיום לא קיימת סטנדרטיזציה של הגדרות או ריכוז של כלל המונחים המפושטים הקיימים. המילון הנגיש ה מילון מקוון בו רוכזו מילים שכיחות וחשובות לתפקוד היומיומי של אנשים עם מוגבלות, בצירוף הגדרות והסברים בפישוט לשוני, דוגמאות וסמלים רלוונטיים, בממשק פשוט וקל לתפעול באמואצעות מחשב או טלפון נייד. המילים, המונחים והסמלים שבמאגר נתרמו על ידי אנשי מקצוע וגופים שעסקו בפישוט לשוני והנגשת תכנים לאנשים עם מגבלה קוגניטיבית לאורך השנים.
מיזמים ייחודיים > זוזו-ביחד לחיים בריאים

זוזו - ביחד לחיים בריאים הוא מיזם משותף לקרן שלם, עמותת הספיישל אולימפיקס ומשרד הרווחה והביטחון החברתי. מטרתו להנגיש פעילות גופנית בשפה פשוטה. הוא כולל סרטונים של פעילות פשוטה וקלה עם אביזרים מיוחדים. הסרטונים מוגשים בשפה פשוטה שכל אחד יכול לבצע בעצמו. הסרטונים פותחו על ידי צוות מומחים לפעילות ותנועה לאנשים עם מוגבלות שכלית התפתחותית ועברו תהליכי פישוט לשוני על ידי מומחים בתחום.
מיזמים ייחודיים > אלימות מילולית - מארז הדרכה

אלימות מילולית המופנית כלפי אנשים עם מוגבלות שכלית היא תופעה שאינה מדוברת רבות אולם אנשים עם מוגבלות שכלית נתקלים בה בסיטואציות רבות בחיי היום יום. בשל כך חשוב ללמד אותם ואת המלווים אותם (בני משפחה, אנשי מקצוע) לזהות אירועי אלימות מילולית וכיצד להתמודד. מארז ההדרכה מבוסס מחקר ומטרתו לשמש כלי יישומי לאנשי מקצוע. הוא כולל סרטון הסברה, סרטוני סימולציה וחלופות להתמודדות וכולל תדריך מקצועי בעברית ובערבית.
מיזמים ייחודיים > וי-ג'וב

כלי טיפולי המאפשר למידת התנהגויות רצויות והתנסויות במיומנויות חדשות באמצעות תרחישי וידאו שונים. בזמן המפגש, האדם צופה בסרטון וידאו המציג מיומנות אותה הצופה מעוניין ללמוד. יש סרטונים בהם לומדים לבצע מטלה הכוללת רצף של פעולות ויש סרטונים המלמדים התנהגות חברתית רצויה. מתאים ללמידה קבוצתית או פרטנית.
מיזמים ייחודיים > שלם בשבילכם

אתר המיועד לאנשים עם מגבלה קוגניטיבית ושכלית. מאגד תכנים לבני המשפחה ותכנים בשפה פשוטה ובהירה. התכנים נאספו מרחבי האינטרנט והרשתות החברתיות ורוכזו באתר "שלם בשבילכם", נגיש ומזמין לאוכלוסיית האנשים עם מוגבלות שכלית. האתר נגיש ממחשב נייח, טאבלט, אייפד וכל סוגי מכשירי הפלאפון הניידים.
הערות שוליים

↑  אודות קרן שלם, באתר קרן שלם
↑  תכניות הסברה וחשיפה, באתר קרן שלם
↑  מיזמים חברתיים במרחב הכפרי ובפריפריה, באתר קרן שלם
↑  פיתוח מקצועי, באתר קרן שלם
↑  מענקי מחקר, באתר קרן שלם
↑  כנסים וימי עיון, באתר קרן שלם
↑  תקני שירות לאומי, באתר קרן שלם
↑  לומדת לילך, באתר קרן שלם
↑  עמוד הבית, באתר מילונגיש קרן שלם
↑  מה זה זוזו?, באתר זוזו | ביחד לחיים בריאים
↑  מארז ההדרכה אלימות מילולית, באתר קרן שלם
↑  תרומתה של תכנית התערבות המבוססת על "מעגל ההפנמה" להתמודדות עם אלימות מילולית ולשיפור איכות חייהם של אנשים עם מוגבלות שכלית התפתחותית המתגוררים במסגרות דיור חוץ ביתיות, באתר קרן שלם
↑  וי-ג'וב - וידאו מודלינג למדריכים ואנשי טיפול, באתר קרן שלם
↑  שלם בשבילכם!, באתר shalem
אדם דימארקו

| --- | --- |

 לידה:  14 באפריל 1990 (בן 34) אוקוויל, אונטריו, קנדה
 מדינה:  קנדה
 תקופת הפעילות:  מ-2010
 מקום לימודים:  אוניברסיטת מקמסטר  בית הספר לקולנוע של ונקובר 
 פרופיל ב-IMDb
 
אדם דימארקו (באנגלית: Adam DiMarco; נולד ב-14 באפריל 1990) הוא שחקן קנדי, המוכר בין היתר מתפקידיו בסדרות הטלוויזיה "הקוסמים" (אנ') (2016–2020), בתור רנדל קרפיו בסדרה האימה של נטפליקס, "המסדר" (אנ') (2019–2020) ובשל הופעתו בתור אלבי די-גראסו בסדרה הקומית השחורה של HBO, "הלוטוס הלבן" (2022).
ביוגרפיה.

דימארקו נולד וגדל בעיירה אוקוויל (אנ'), אונטריו, קנדה, ומציין שהוא חצי איטלקי. הוא החל לשחק בבית הספר היסודי, וכיכב במספר הפקות תיאטרון. דימארקו למד מדעי החיים באוניברסיטת מקמסטר במשך שנה לפני שנשר. כשהרגיש אומלל, הוא עבר לוונקובר ונרשם לבית הספר לקולנוע של ונקובר (אנ') כדי ללמוד משחק.
הוא עוסק גם במוזיקה; בסרט "רדיו רבל" בו הוא משתתף בשירים "Turn It All Around", "We So Fly" ו-"Now I Can Be The Real Me".
קריירה

דימארקו החל את הקריירה שלו כשהשתתף בשני סרטים קצרים בשנת 2010. שנה לאחר מכן הופיע לראשונה על מסך הקולנוע בסרט "Do Something with Your Life" ובפרק בסדרה "שעה מכושפת" בה הופיע גם בשנת 2012.
בשנת 2012 הופיע דימארקו בתפקיד ראשי לצד דבי ראיין בסרט המקורי של ערוץ דיסני" רדיו רבל". באותה שנה הופיע בסרט הטלוויזיה "Kiss at Pine Lake" בערוץ הולמרק ובסרט הטלוויזיה של ערוץ לייפטיים, "A Killer Among Us".
בשנת 2013 הופיע בסרט "מילים ותמונות" לצד ג'ולייט בינוש.
בשנת 2014 הופיע דימארקו הופיע בסרט האימה "Girlhouse". באותה שנה גילם את אדם כוכב נבחרת הכדורסל בסרט "זאפד", בהפקת ערוץ דיסני.
בין השנים 2013–2016 הופיע דימארקו במספר סרטי טלוויזיה והופיע בכמה סדרות טלוויזיה בתפקידי אורח. בשנת 2016 הופיע בסרט "סטארטרק: אל האינסוף". באותה שנה החל לשחק בתפקיד חוזר בסדרת הטלוויזיה "הקוסמים".
בין השנים 2019–2020 הופיע דימארקו בסדרת הטלוויזיה "המסדר".
בשנת 2022 שיחק בסדרה "Pillow Talk". באותה שנה שיחק בתפקיד ראשי בעונה השנייה של סדרת הטלוויזיה "הלוטוס הלבן".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | Do Something with Your Life | צ'אט בראון |  |
| 2013 | Kill for Me | מארק |  |
| 2013 | Leap 4 Your Life | ג'ייק |  |
| 2013 | מילים ותמונות | סווינט |  |
| 2014 | פגישה והחלפה (אנ') | ג'ראד |  |
| 2014 | What an Idiot | ג'סי |  |
| 2014 | Girl House | בן סטנלי |  |
| 2016 | סטארטרק: אל האינסוף | בחור פצוע |  |
| 2016 | Marrying the Family | קורי |  |
| 2017 | Last Night in Suburbia | ג'וש |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011–2012 | שעה מכושפת | דייוויד / מייק | 2 פרקים |
| 2012 | רדיו רבל | גאווין | סרט טלוויזיה של ערוץ דיסני |
| 2012 | Kiss at Pine Lake | טומי בן ה-15 | סרט טלוויזיה של הולמרק |
| 2012 | Killer Among Us | קודי | סרט טלוויזיה של Lifetime |
| 2012–2013 | Arctic Air | קירבי ניסטרוק | 14 פרקים |
| 2013 | על טבעי | איידן | פרק: "Freaks and Geeks" |
| 2013 | After All These Years | אלכס ברנדון | סרט טלוויזיה של הולמרק |
| 2014 | זאפד | אדם תומפסון | סרט טלוויזיה של ערוץ דיסני |
| 2014 | מכתבי אהבה (אנ') | בילי ג'יימס | פרק: "Something Good" |
| 2014 | ראש | דניאל | פרק: "Where Is My Mind?" |
| 2015 | קמים לתחייה (אנ') | אנדרו / פיטר הצעיר | 2 פרקים |
| 2015 | Proof | וייד | פרק: "St. Luke's" |
| 2015 | סידר קוב (אנ') | אדי | 2 פרקים |
| 2015 | My Life as a Dead Girl | זאק | סרט טלוויזיה של Lifetime |
| 2015 | Christmas Truce | ברקוביץ | סרט טלוויזיה של Ion Television (אנ') |
| 2016–2020 | הקוסמים (אנ') | טוד | 14 פרקים |
| 2016 | מניע (אנ') | ג'וש מרטין | פרק: "The Dead Hand" |
| 2016 | Mommy's Secret | קייל | סרט טלוויזיה של LMN (אנ') |
| 2016 | הזדמנות שנייה (אנ') | אשר דייוויס | פרק: "From Darkness, the Sun" |
| 2017 | Site Unseen: An Emma Fielding Mystery | ג'ו | סרט טלוויזיה של הולמרק |
| 2017 | When We Rise | מרווין פלדמן | 2 פרקים |
| 2018 | Life Sentence | מיילס | 2 פרקים |
| 2018 | Past Malice: An Emma Fielding Mystery | ג'ו | סרט טלוויזיה של הולמרק |
| 2018 | Secret Millionaire | קיידן | סרט טלוויזיה של PixL (אנ') |
| 2019 | מכושפות | זאק | פרק: “Manic Pixie Nightmare” |
| 2019 | More Bitter Than Death: An Emma Fielding Mystery | ג'ו | סרט טלוויזיה של הולמרק |
| 2019 | הרפתקאותיה המצמררות של סברינה | דאריו | פרק: "Chapter Nineteen: The Mandrake" |
| 2019–2020 | המסדר (אנ') | רנדל קרפיו | תפקיד ראשי (2 עונות); 20 פרקים |
| 2021 | הרופא הטוב | הנרי קמפבל | פרק: "Rationality" |
| 2022 | Pillow Talk | אנדי | תפקיד ראשי (עונה 1); 10 פרקים |
| 2022 | הלוטוס הלבן | אלבי די-גראסו | תפקיד ראשי (עונה 2); 7 פרקים |
| TBA | Overcompensating | פיטר | סדרה עתידית של אמזון פריים וידאו |
הערות שוליים

1 2  Barry Hertz, HBO’s The White Lotus returns for second round of high-priced sexual and class anxieties, The Globe and Mail, ‏4 בספטמבר 2022
↑  Clarissa Leigh, Where You May Have Seen The Cast Of The White Lotus Season 2 Before, TheThings, ‏5 באוקטובר 2022
1 2 3  Adam DiMarco - Northernstars.ca, Northernstars.ca, ‏בספטמבר 2022
↑  'Girl House' is a Stellar Sex-Positive Slasher, Dread Central, ‏3 בפברואר 2022
↑  Eve Crosbie, Here is the cast of 'The White Lotus' season 2 and where you might recognize them from, Insider, ‏בספטמבר 2022
↑  Joe Otterson, Variety, Variety, ‏2 בundefined 2022
↑  Christina Izzo, Who plays Albie on 'The White Lotus'? Get to know actor Adam DiMarco, My Imperfect Life, ‏באוקטובר 2022
↑  Christina Radish, The White Lotus Adam DiMarco & Haley Lu Richardson on Season 2, Collider, ‏1 באוקטובר 2022
| --- | --- |
בקרת זהויות :  BNE: XX5288588  VIAF: 299646964   WorldCat (עם VIAF): 299646964
מדיאון

| --- | --- |
מדיאון, 2015
מדיאון, 2015
 לידה:  30 במאי 1994 (בן 30) צרפת נאנט, הלואר האטלנטי, צרפת
 שם לידה:  איגו פייר לקלר Hugo Pierre Leclercq
 שם במה:  Madeon 
 מוקד פעילות:  צרפת 
 תקופת הפעילות:  מ-2005
 עיסוק:  מוזיקאי, די ג'יי, מפיק מוזיקלי, זמר, פזמונאי
 סוגה:  אלקטרופופ • האוס • נו-דיסקו
 שפה מועדפת:  צרפתית 
 כלי נגינה:  Novation Launchpad • קלידים • סינתיסייזר • קול
 חברת תקליטים:  popcultur • קולומביה • סוני • יוניברסל
 שיתופי פעולה בולטים:  פורטר רובינסון, פאשן פיט, Walk the Moon, ליידי גאגא, ייל, דן סמית', מארק פוסטר, אקווילו, אלי גולדינג, קולדפליי, טו דור סינמה קלאב
 madeon.net
 פרופיל ב-IMDb
 
איגו פייר לקלר (בצרפתית: Hugo Pierre Leclercq; נולד ב-30 במאי 1994), המוכר בשם הבמה מדיאון (Madeon), הוא מוזיקאי, די ג'יי, מפיק מוזיקלי, זמר ופזמונאי צרפתי מהעיר נאנט, המתגורר כיום בלוס אנג'לס. הוא התפרסם לראשונה בזכות סרטון היוטיוב שהעלה, "Pop Culture", בו ביצע מאשאפ של 39 שירים פופולריים שונים. הסרטון זכה למיליוני צפיות בימים הראשונים מאז שהועלה. לקלר ציין כי הביטלס ודאפט פאנק הן השפעותיו המוזיקליות הגדולות ביותר.
המיני-אלבום הראשון של לקלר, The City, יצא לאור בשנת 2012. אלבום האולפן הראשון שלו, Adventure, יצא לאור ב-27 במרץ 2015, לצד סיבוב הופעות של 22 תחנות בצפון אמריקה. ב-15 בנובמבר 2019 הוציא לקלר את אלבומו השני, Good Faith, כחלק מסיבוב ההופעות Good Faith Live.
בשנת 2017 הוא דורג במקום ה-105 ברשימת התקליטנים המובילים של המגזין הבריטי DJ Mag.
בשנת 2017 הוא היה מועמד לשני פרסים בטקס פרסי המוזיקה האלקטרונית יחד עם פורטר רובינסון, בקטגוריות סינגל השנה וההופעה החיה של השנה.
בשנת 2021, אלבומו Good Faith היה מועמד לפרס גראמי לאלבום האלקטרוני הטוב ביותר.